En noviembre de 1945 se fa eslecions en tot o territorio yugoslavo, ganando o Frent Popular, que creya una Asembleya Constituyent y proclama a Republica Federativa de Yugoslavia. En 1946 se fa una constitución que reconoixe seis republicas federadas, una s'ellas a Republica Popular de Croacia. O territorio d'esta nueva republica consiste en as rechions historicas de Croacia y Eslavonia, a los que se sumoron Istria y quasi tota Dalmacia, que se recuperaban dimpués d'haber estau anexionaus por Italia. Con respecto a l'anterior NDH ha perdiu o territorio de Bosnia-Herzegovina, incluyius os territorios de mayoría crovata d'Herzegovina, Bosnia Central y Posavina que yeran en a Banovina Crovata. Tamién ye destacable entre os territorios de menor extensión que as Bocas de Kotor pasoron a Montenegro pa cutio, que Hongría tornó o territorio d'o Mur u que en o tractau de París de 1947 se formará o territorio libre de Trieste, repartiu en 1954.